Alahcus จากความชอบกินไอศกรีมก้อนโต ส่งผ่านเป็นความใส่ใจถึงลูกค้าทุกคน 

Alahcus อยู่ ซ.โยธินพัฒนา ขับตรงไปเจอร้านสีพาสเทลแห่งความหวานล่ะก็ใช่เลย บรรยากาศร้านตกแต่งน่ารักพร้อมตัวการ์ตูนชวนเพลิดเพลิน กับไอศกรีมหลากรสที่มีการพัฒนามาเรื่อยๆจนตอนนี้มีสีสันรสชาติมากมายจริงๆน่ากินไปหมด และเมนูครีเอทเก๋ๆมากมายทั้งหวานและคาวทั้งประเภทข้าว เส้น สลัด เบอร์เกอร์ และอื่นๆด้วย เอาล่ะมาเยือนถึงร้านแล้วก็ต้องขอเติมพลังทั้งคาวหวานเลยละกานน้า

สั่งเมนูเบาๆ House Salad ที่ขอบอกเลยว่าคุ้มค่าและไม่เบาอย่างที่คิด เพราะมีทั้งเบคอน ไข่ต้ม ปังกรอบ และไก่ทอดชิ้นโตนุ่มกรอบแน่นถึง 2 ชิ้น ราดน้ำสลัดฮันนี่มัสตาร์ดอร่อยมากจริงๆคร้าบ

อัลเฟรโด้ เมนูนี้เอาใจคนรักครีมซอสนวลๆมันๆผัดกับเบคอนและเห็ดพร้อมเส้นสปาเก็ตตี้กลมกล่อมลงตัว

สำหรับเครื่องดื่มก็หลากหลายไม่แพ้กันวันนี้ได้ลอง เปรี้ยวหวานชื่นใจแตกต่างกันไป

มาทางด้านเมนูของหวานทำเอาตาลายเพราะน่าโดนไปหมดเลยคร้าบ เอาล่ะลองโรลเคร้ปกล้วยหอม เสิร์ฟมาเต็มๆ 2 ชิ้นแน่นด้วยกล้วยนุ่มแป้งเคร้ป มาพร้อมกับไอศกรีมอีก 2 ลูกใหญ่ๆ จานนี้กินคนเดียวอิ่มได้เลยนะครับ

สำหรับเมนูที่อยากบอกต่อเด่นๆเลยแนะนำเค้กไอศกรีมสีสันน่ารักน่าทานทั้งนั้น Triple Chocolate ใช้ช็อกโกแลตจากอิตาลี และกานาชช็อกโกแลตจากฝรั่งเศส Strawberry Red Velvet หวานอมเปรี้ยวเสริมความมันด้วยไอศกรีมมาสคาโพนชีส ชิ้นนี้ชอบเลย 

อีกถ้วยเป็น Short Cake Ice รสอร่อยแบบ Short Cake เลยครับ แต่ได้ความเย็นชื่นใจเพิ่มความอร่อยไปอีก และสุดท้ายคาดว่าใครๆก็ต้องชอบกับ Sky หรือไอศกรีมเค้กที่ได้ไอเดียจากท้องฟ้าที่เต็มไปด้วยสายรุ้งและหมู่เมฆ มีทั้งไอศกรีมวานิลลา บลูเบอร์รี่ เค้กอูเบ้ เค้กแอปเปิ้ล เค้กส้ม ที่สลับชั้นกันอย่างสวยงามแถมรสเปรี้ยวสลับหวานลงตัว